作者：陈允平
词牌/韵律：风流子

paragraphs: 残梦绕林塘。
诗添瘦、瘦不似东阳。
正流水荡红，暗通幽径，嫩篁翻翠，斜映回墙。
对握宝筝低度曲，销蜡靓新簧。
莺懒昼长，燕闲人倦，乍亲花簟，慵引壶觞。
帘栊深深地，歌尘静、芳草自碧空厢。
十二画桥，一堤烟树成行。
向杜鹃声里，绿杨庭院，共寻红豆，同结丁香。
春已无多，祗愁风雨相妨。